Lårvepser

Chalcidinae
 Dirhininae
 Epitraninae
 Haltichellinae
 Smicromorphinae

Lårvepser (Chalcididae) er en gruppe som hører til blant parasittvepsene og er en familie i ordenen vepser. Gruppen omfatter rundt 1500 kjente arter fordelt på 87 slekter. De er mest artsrike i tropene. Familien er dårlig undersøkt i Norge, men det er trolig at vi har omtrent fem arter.

Utseende 
Små til middelsstore (2,5 – 9 mm) snylteveps, lettest å kjenne på de veldig tykke baklårene. De er små insekter, men likevel av de største medlemmene av Chalcidoidea. Antennene er knebøyde, hodet forholdsvis lite med middelsstore fasettøyne og tre punktøyne (ocelli) i pannen. Vingene er avrundede med redusert årenett. Beina er lange og kraftige. Baklårene er kraftig oppsvulmede med én eller flere tenner på innsiden, leggene (tibiae) er krummet slik at de kan foldes tett opp mot lårene.

Levevis 
Chalcididene er parasitoider, for det meste snylter de på sommerfugler og tovinger, men det finnes også arter som går på vepser, biller og nettvinger. En del er hyperparasitoider, det vil si at de lever som parasitoider på insekter som selv er parasitoider. Disse parasittene utvikler seg vanligvis på fullvoksne larver eller pupper, i noen tilfeller legger hunnen egg på vertens egg, men den nyklekte larven ligger inaktiv inne i vertslarven til den har vokst seg stor. Noen av artene kan være viktige som naturlige fiender va skadeinsekter, men man har ikke lykkes i å bruke dem i biologisk kontroll.

Systematisk inndeling 

 ordenen vepser, (Hymenoptera)
 gruppen stilkvepser, Apocrita 
 gruppen Proctotrupomorpha 
 gruppen Chalcidoidea
 familien lårvepser (Chalcididae)
 Chalcidinae – 767 arter, 25 slekter
 slekten Brachymeria Westwood, 1829 – 17 arter i Europa
 slekten Chalcis Fabricius, 1787 – 10 arter i Europa
 slekten Conura Spinola, 1837 – én art i Europa
 Dirhininae – 65 arter, 4 slekter
 slekten Dirhinus Dalman, 1818 – 4 arter i Europa
 Epitraninae – 64 arter, én slekt
 slekten Epitranus Walker, 1834 – én art i Europa
 Haltichellinae – 560 arter, 55 slekter
 slekten Anachalcis Steffan, 1955 – én art i Europa
 slekten Antrocephalus Kirby, 1883 – én art i Europa
 slekten Aphasganophora Nikol'skaya, 1952 – én art i Europa
 slekten Belaspidia Masi, 1916 – 4 arter i Europa
 slekten Chirocera Latreille, 1825 – én art i Europa
 slekten Euchalcis Dufour, 1861 – 5 arter i Europa
 slekten Haltichella Spinola, 1811 – én art i Europa
 slekten Hockeria Walker, 1834 – 13 arter i Europa
 slekten Hybothorax Ratzeburg, 1844 – én art i Europa
 slekten Kriechbaumerella Dalla Torre, 1897 – 2 arter i Europa
 slekten Lasiochalcidia Masi, 1929 – 6 arter i Europa
 slekten Neochalcis Kirby, 1883 – 3 arter i Europa
 slekten Neohybothorax Nikol'skaya, 1960 – én art i Europa
 slekten Proconura Dodd, 1915 – 5 arter i Europa
 slekten Psilochalcis Kieffer, 1905 – 13 arter i Europa
 slekten Tanycoryphus Cameron, 1905 – 2 arter i Europa
 Smicromorphinae – 6 arter, én slekt

Kilder 
 Natural History Museum, Universal Chalcidoidea Database
 Fauna Europaea, utbredelsesdatabase over europeiske dyr
 Ottesen, P.S. (1993, revidert 1999) Norske insekter og deres artsantall. NINA utredning 55: 1-40.

Eksterne lenker 
 

Vepser
Chalcidoidea
 
Dyr formelt beskrevet av Pierre André Latreille
Årevinger formelt beskrevet i 1817